s anneli vo hinterbluemistal sitzt im sterne vo nochbimberg mit em chasper vo naebedemfluss ... sie list grad i dem moment uf ihrem handy was de seppli und smeieli gestert no ufgschribe hend und is soziale digitale netzwerk gstellt ...

nachdem sies glaese het seit si zum chasper

du chasper, die beide hei raecht, das isch e gueti idee dere ganze raeuberbandi endgueltig de rigel zschiebe, dene banke und immobilieheini wo sgaeld witerhin naemed usem usland

was meinsch gnau seit der chasper

ja lis selber ... und sie git em chasper ihres handy

er list de poscht es paar minute lang ganz konzentriert, git em anneli ihres handy zrugg und seit ganz bedacht

ja, die beide hei e gueti idee gha dass dgmeinde und stedt ir schwiiz ganz eifach choented uustraete wenn e mehrheit vo de bewohner wuered ihri uuswise und fahrzuegkontrollschilder dem bund zrugg gaeh und eifach keini stuere meh zahle wuerded

wichtig isch aber dass es sehr vill sind, ebe so sechzig prozent vor schwiizer bevoelkerig waered ideal, au dass alli mitenand zum gliiche ziitpunkt ihri mitgliedschaft i dere eidgenosseschaft ufloesed waer entscheidend ... und natuerlich gechts au drum dass noed oeppe der aaschluss an en andere nationalstaat dmotivation waer

naeme mer mal aa es waered 3000 gmeinde und stedt wo e mehrheit vo de bewohner moechted sich unabhaengig mache vor schwiiz 
die druetuusig gmeinde choented denn sich gegesiitig unterstuetze und anerchenne in ihrer neue souveranitaet

woruf sanneli entgegnet ... aber weisch chasper, no vil eleganter waers wenn vor dem erste erste zweituusigzweiezwaenzg sich es paar freiheitsliebendi schwiizer und schwiizerinne wuerded zaemetue um en initiative slanciere die hundertuusig unterschrifte sammle wuerde um dbundesverfassig um en artikel zerwitere vo genau de fall wuerd regle, en artikel wo jedere schwiizer gmeind wuerd erlaube uusztrete us der eidgenosseschaft wenn e mehrheit binere gmeindsbefragig wuerded fuer en uustritt stimme
das waer elegant

mmmh... seit der chasper ... hesch recht, aber no schoener waers wenn es paar nationalraet und staenderaet wuerded die verfassigsaenderig vorschlaa, well sie dstimmig im volk wahrneme wuerded und au es biispil si waend fuer alli andere nationalstaate wo regione hend wo gern wetted unabhaengig sich selber regiere

und sanneli wider ... mol, das isch e schoeni idee, zum bispil im 2018 oder 2019  ... sone verfassigsaenderig zrealisiere damit au anderi nationalstaate uf der ganze welt dem biispil folge choented und ihrne gmeinde und stedt en uustritt in style zermoegliche

weisch was chasper, mir schriibed das uuf und tuends als kommentar am seppli und der anneli ihre biitrag ahaenke

super idee seit der chasper, das isch laessig... well es geit ja in erster linie drum bi dere ganze thematik, dass mir buerger und buergerinne ues bsinne uf oisi raecht und wie mir das raecht choend so gstalte dass es ois dient und nid nur de firmene und profiteure wo e staatsbuergerschaft hintehergruert ueberchoeme i jedem land wo sie es paar millione ligeloend bim chauf vonere luxusvilla oder dgmeinde mit arbeitsplatz schaffige um de finger wickled

und sanneli wider
waenn ich mir jetzt vorstelle, dass sechzig prozent vor schwiizer bevoelkerig im johr zwaenzgzweiezwaenzg sich wuerded unterenand vernetze uf lockerer basis 
enand helfe wuerded wenns emene ort mit der ernti nid so guet taet klappe
oder villicht au spezielli handwerkskuenstund fertigungsfaehigkeite unerenand uustusche und koordiniere, oeppe so wie dholzschnitzer wo sit jahrhunderte i eim ort e starchi tradition hend wuerded i de andere freie gmeind go haelfe us raeschtholz fallholz und schwemmholz schoeni sache zschnitze, und anderi gmeinde wo villicht es paar halbindustrielli fabrike hend wuerded ihri produkt unter de freie gmeinde verteile, isch ja nid umbedingt noetig dass mir denn alli id steinziit zrugg chered, isch ja nuet falsch a solar photovoltaische energiegwuennig oder windchraft nutzig zum es paar computer laufe zlaa oder villicht die eint oder andere fabrik zaeme zunterhalte... aber ebe de wuerklich fuerenand und nid um enand zkonkurrenziere ... und scho gar nid um irgendwelchi maschine oder maschine teili um die halb waelt zschicke und en export orientierti wirtschaft ufzbaue was denn widerum dezue fuert  dass die eigeni waehrig muess gschwaecht werde indem tonnewiis reserve aaghueft werde muend i dene waehrige vo de laender wome die maschine und maschineteili wot hi ane verchaufe
ja und denn gar nit devo zrede vo dere unsaegliche praxis vor schwiizer nationalbank i globali firme zinvestiere wo gwuenn mached mit waffe munition bis hin zu atombombe, was fuer en horror

wenn das ken grund isch us dere eidgenosseschaft uusztrete ... seit de chasper ... um nuet me ztue ha muesse mit emene schwiizer franke wo gstuetzt wird durch investitione id produktion vo atombombene
die idee vom seppli dass jedi freii gmeind en eigeni waehrig het deckt mit dem bode vor gmeind und die freie gmeinde wuerde unterenand die lokale waehrige akzeptiere ... isch superfiin
swird nid oeppe eifach werde fuer ois industriell verwoehnti mensche bescheidener zwerde in oisere beziehung zum bode, zu de baeum, zu de tier … so lang hei mir alles um ois ume als besitz aaglueget wo dem oder disem taet ghoere… aber ich freue mich, wenn mir denn villicht bald mal sowiit werded cho, dass mir au dsouveranitaet vor einzelne gmeind vor allne andere gmeind choend no transzendiere und
amene punkt, emene zwischehalt acho choented, wo mir aehnlich wies der sepp i sim abschwoere gseit het …

wo mir choente saege


ich bin der herr und dmeisterin ueber min eigene koerper

niemer chan mir befehle, niemer chan mich zwinge das oder jenes ztue oder nid

ich moecht mit mim sii in einem klang wuerke mit de wese wo um mich und mit mir laebe
dharmonie unds enand verstaah soell min leitstern sii

ich weiss dass ich en gast bin uf dere welt und ich am beste nur das bruche benutze und nime, was
de planet mir vo sich giit, en baum wo selber umgfalle isch, es goldstueck wo im bach liit, en oepfel wo vom baum gfalle isch und e baumnuss wo am bode liit

mis lebensziil isch moeglichst wenig schade zverursache und wenns geit anderne zhelfe




das hesch du schoen gseit chasper … meint sanneli und striichlet em ueberd wange inere fiine beruehrig
die beide sind es paar sit oeppe emene halbe jahr und gsend sich mehreri mal ir wuche, maengisch goi si 
ine beiz go oesse und es glas rotwii trinke, en anders mal sitze oder liged die beide
ufem sofa bim anneli oder chasper dehei, teiled en cannabis joint mitenand und liebe enand zaertlich

si si beidi i kenere partei, der chasper isch parteilose gmeindraat im chline 500 iiwohner zellende dorf nebedemfluss und tuet e chlii puure uf em hof wo ner vom vatter gerbt het, meh so zur selbstversorgig, aber sini chuerbis sind ir umgebig gschaetzt fuer ihre gueti chuscht
sanneli isch e coiffeuse wo nume 50 prozent schaffed und no bi ihre muetter wohnt, well sie nid wot sovil schaffe um sich en eigeti wohnig zmiete und au well sie s guet het mit irer mamma
sie daenkt drueber nache, bim chasper iizie, platz hets gnueg bi ihm, aber si wills nid ueberstuerze
uf der andere siite isch sanneli au scho 35 und moecht villicht scho no es chind uebercho, wenn denn der chasper der richtigi partner soetti sii

als die beide en moment still sitzed, im sterne znochimberg, vor ihne die schoen glaenzigae buuchige rotwiigleser, beidi in gedanke ueber ihres schoene zaemesii und das gsproech vo unabhaengigkeit und freiheit … seits anneli ganz liislig zum chasper … weisch chasper, wenn ich emol es chind ueberchume, denn wett ich dass es nid muess is militaer gaah und laerne wie mer anderne mensche weh macht, ich moecht dass de bueb oder das meitschi sich mit em land wohl fuehlt uf dem es staaht oder sitzt oder chrabelet, dass sland wienen brueder oder e schwoester fuer es isch, dass boim sini kamerade und gspaenli sind und smuesli wo am chuerbis knabbered nid der find isch oder en raeuber sondern es sich wird freue wenn es es muesli gseeht wo mit eus die fruecht ernted wod muetter erde eus schenkt

ja das wott ich au, fluestered de chasper zum anneli zrugg, dass min sohn oder mini tochter alli wese uf dere welt als sini schwoestere und brueder chan gseeh
er nimmt dhand vom anneli i sini und die beide lueged es paar minute still und zfride is liecht vo de lampe wo sich i de rootwiiglaeser spiegled
bevor sie denn zum chasper hei goend und dert mitenand schlafe

nuen monat spaeter chunt der mischa uf dwelt, en praechtig gsunde bueb 
sanneli het scho vor es paar monate ihri halbziitstell im coiffeurlade ufgaeh well sie erstens mal ganz wot daasi fuer ihres erste und villicht einzige chind, aber au well sie sich zaeme mit em chasper, em seppli und em meieli und vier andere hend zaemetaa um die initiative in gang zbringe wo sie drueber greded hend damals im sterne znochimberg


und hie gits es chliises dilemma fuer de author, soell er jetzt die variante vergesse wo es paar nationalraet und staenderaet wuerde e verfassigsaenderig id ratsversammlige iibringe und dparlamentarier
ebe die eleganti variante wuerded ermoegliche vomene uustritt vore gmeind us em nationalstaat … mittels emene artikel ir verfassig wo in ganz eifache worte seit


jedi politischi gmeind i allne kantone vor schwiiz chan jederziit ueber de verbliib oder de uustritt us der eidgenosseschaft entscheide mit emene eifache ( oder qualifizierte …je nach gmeindsverfassig ) mehr in ere gmeindsversammlig oder briefliche abstimmig


mmmmh… villicht chuent dem schriiberling no en idee wie das au no iigflochte waerde choent

aber uf jede fall isch jetzt ebe d dynamik bi dene 4 freitheitsliebende und naturverehrende manne und fraue wo mir scho hei kenne glernd 

die andere vier warted no uf e noecheri beschriibig i dere langsam langsam a ghalt und fuelli gwuennende gschicht

also de author choent ja au no es paar wort verluere ueber dnatur vo dere gschicht

die gschicht isch in erschter linie es forschigs spiel … so oeppe wie dass waehrend em schriibe chunt die eini oder die anderi wendig fuere, wo de author villicht scho mol in enere fruenere gschicht het beschribe i sine andere texte wo choi gfunde werde bi https://archive.org/details/@mayweallfeelasoneinlove … oder e ganz neui ereignislinie tuet sich uuf wie grad jetzt au ebe mit de geburt vom mischa … isch ziimlich unerwartet cho fuer de author, und er het e cheibe froid dass er sich selber chan ueberrasche uf dem waeg, das isch wahrschiinlich was en so fasziniert am schriibe vo fantastische gschichte, dass er sis unterbewusstsii es stuck wiit oder au zimlich wiit chan eifach ufecho laa
guet simmer grad bim wort fantasie

um irgendwelchi raechtlichi bedrohige durch irgendwelchi ehrverletzigsklage oder verluemdigsaaschuldige zentgah, seit der author es jetzt hie lut und duetlich



all das was i dem text und allne vorhergehende sowie nachfolgende text beschriibe isch … isch alles e lugi, es reins erfundenigs bloedsinn und fantaschterei, het kas stueckli waahrheit drin und ueberhaupt scho gar kei beziehig zur realitaet

alli naeme und ereigniss wo a real existierendi persone oder ereigniss errinnered oder assoziatione hervorruefe … isch nid beabsichtigt und rein zuefaellig



so, nachdem au das gseit isch choents jetzt eigentlich wiitergaah im text, gnauer gseit, es bitzeli zruggspuele im erlogene und erfundene ziitverlauf…

im fruehlig 2018 isch sanneli hochschwanger im 8te monat, sie wohnt jetzt bim chasper uf sim hof … ihri tag sind uusgfuellt mit telefoniere, briefe schriibe, zeichne und rede uufzneh uf ihrem smartphone … rede wo sie im internet uf de initiative ihre website veroeffentliched … mehrmals i de wuche chunts meieli verbii um mit em anneli zaeme z zeichne und z schriibe, sie chan sich immer ziit naeh da sie  en erfolgriichi einfrau-unternaehmerin isch wo alli moegliche luet tuet berate in ihre entscheidige im bruefliche wie im private … 
und oeppe jede zweiti tag isch au dnatalie bim anneli

dnatalie isch e hebamme wo em anneli will helfe deheime bim chasper zgebaere wenns denn sowiit isch … die beide fraue kenne sich sit ihre chindheit und sie isch au eini vo dene acht initiante vo dere intiative mit em titel

dr eid zverlaa soell moeglich sii dr gnossin

isch no chli en gstabige titel, scho klar, aber er soells jetzt mal tue bis en griffigere sich zeige will

fuer dnatalie wo e starchi frauerechtlerin isch e feministin dure und dure isch es ganz klar gsii dass sie da derbi wett si, sie hett sich nur es paar stund nachdem aaghaengte kommentar zum seppli und meieli em erste text, also nachem laese vom text wos anneli gschribe het ueber ihres gspraech mit em chasper im sterne znochimberg … sie het denn au uf de aaghaengte kommentar gantwortet


hey anneli … isch voll die gueti idee, mache mer doch sone volksinitiative
dfraue ir schwiiz werded villicht froid ha an ere neue perspektive, enere wahlmoeglichkeit wo ois choent erlaube, en selbstbestimmte weg zgah, wemm mir kei zukunft mer choented gseeh i dere eidgenosseschaft … inere schwiiz wo dmilitaerchoepf d frechheit hei, ihri mitbuergerinne zum x milliarde schwere kampfjet chauf znoetige woelle aber kein rappe woi investiere damit dvaetere choented i de erste ziit nach der geburt bi de muetter vom neugeborene sii … nei mir fraue hei gnueg vo dere ewige angstmacherei vor diese oder jenere bedrohig … mir wei e gsellschaft wo dwirtschaft em einzelne hilft fuer sini aaghoerige daazsii wenn sie uufmerksamkeit und noechi bruuche 
villicht sind sottige menschlichi noechi unterstuetzendi entscheidige ehner moeglich uf de lokale ebeni, im dorf, im stadtquartier, inere eigestaendigi souveraene gmeinde wo alli bewohnerinne alles selber choend entscheide, wo alli iiwohnerinne und iiwohner jedes einzelni thema auf gliicher augehoechi choend mitenand disskutiere und dentscheidige noed vo representante troffe werde … sondern vo allne buergerinne und buerger wo sich wend ziit naeh um ueber das oder jenes thema mitenand zrede und zaeme e variante zfinde wo fuer alli stimmt
konsens isch moeglich, wenn mir ois ziit naehmed fuer em andere moensch ihri erfahrig und ihre standpunkt ihre gsichtspunkt wolle zerfahre … villicht bruuchts halt en tag oder zwei bis e gmeind chan entscheide, aber denn verhebeds denn au de entscheid well alli derhinder stoend und alli ghoert worde sind
und so gsehn ich die volksinitiative als en erste schritt hii zu ere zuekuenftige gsellschaft wo es keini gsetz und kei regle meeh bruuche wird, wo anstelle vo schriftliche abmachige de uustusch choent en bliibende iidruck hinterlaa… en iidruck e welle vo uebereinstimmig, es feld vo enand verstaah wo sich i jeder frau und jedem maa ir gmeind wiiterverbreitet wo a dem enand finde prozess teilgno het



de natalie ihri fruendin isch dnumusha, en afrikanerin wo vor 10 jahr id schwiiz cho isch, well es in ihrem heimatland viil armuet gaeh het damals wie leider au no huet … sie het sich bald nach ihre achunft fuer en uusbildig als krankepflegerin interessiert und het denn eines abends im ene club fuer lesbischi fraue in luzern dnatalie kenneglernt…

die beide sind zaeme gsi a dem aabe wo dnatalie uf de aaghaenkti kommentar gantwortet het vom anneli … und waehrend dnumusha de natalie ihre nacke massiert und uufmerksam zulosed wie dnatalie de kommentar vorlist wo sie grad ebe gschribe het zum anneli ihrem text… seit au dnumusha, ja, da will ich au mithelfe, das isch e wichtige sach, dass mensche srecht ueberchoemed, sich frei fuer oder gege
dzueghoerigkeit zumene nationalstaat zentscheide
wenn ich euch schwiizer fraue und manne helfe wird die unterschrifte zsammle, denn wird das au e gueti karmischi wuerkig ha fuer dfreiheitsbewegige in afrika, villicht gits dert denn e schwiizer frau oder en schwiizer maa wo de gmeinde wird biistaah im kampf gege dunterdrueckig vo de regionale und nationale korrupte regierige
au ich kenne das gfuehl wo du hie beschriibsch mini liebi nathalie, de moment wenn sich alli im chreis verstande fuehled, alles ghoert worde isch wo het muesse gseit sii und de groescht moeglichi nenner gfunde worde isch … mir fraue hei das underand pflegt das konsens findendi fuerenand dasi uf eusere lange reis nach europa, mir si mengisch e handvoll gsi, mengisch es dutzend fraue und es paar gueti manne wo im verstaendniss fuerenand sliide vor migration hei choenne fuerenand chli lindere